Grønn var min barndoms dal (film)

Grønn var min barndoms dal (originaltittel: How Green Was My Valley) er en amerikansk dramafilm fra 1941 regissert av John Ford. De ledende rollene spilles av Walter Pidgeon, Maureen O'Hara, Anna Lee, Donald Crisp og  Roddy McDowall. Filmen er basert på Richard Llewellyns kjente roman Grønn var min barndoms dal fra 1939. Filmen vant fem Oscar, inkludert for Beste film.

Filmen ble godt mottatt av kritikerne og innbrakte 6 millioner dollar i USA. Den vant fem Oscar-priser (Beste film, beste regissør, beste dekorering, beste foto og beste kvinnelige birolle).http://www.imdb.com/title/tt0033729/awards

Filmen er i sort/hvitt.

 Handling 
Handlingen er lagt til en walisisk gruveby rundt år 1900. Gwilyn Morgan og hans fire sønner arbeider i gruvene. Den yngste, Hugh, tilbringer år i sengen med fosterskadde ben og undervises av presten Gruffydd som forøvrig nærer varme følelser for søsteren Angharad. Gruffydd arbeider uten lønn og kan ikke underholde en familie. Angharad gifter seg med gruveeierens sønn mr. Davis, men holder ikke ut livet med ham og reiser fra sitt hjem i Kappstaden for å skilles. Hun kommer tidsnok til å oppleve den gruveulykken som dreper hennes far. Gruffydd forlater den landsbyen som har baktalt ham og Angharad.

 Om filmen 
Innspilling
Ford hadde ønske om å spille inn filmen i Wales, men på grunn av krigen ble det vanskelig og derfor igangsatte han et stort prosjekt med å bygge kulisser i Malibu. 150 personer arbeidet i seks måneder med å bygge kulissene som skulle forestille en walisisk gruveby. Filmen ble tildelt Oscar for disse dekorasjonene. Den ble innspilt i svart/hvitt på bakgrunn av at den ble filmet i California. Bakgrunnen til at man ikke ville ha farger var at blomstene i California ikke har samme farger som i Wales.Nettavisen – 1940-1959 (03.03.06)

Filmen kan sees på som et sosialrealistisk drama.

Filmkritikerne
Grønn var min barndoms dal ble godt mottatt av filmkritikerne, noe som gjenspeiles av at den har fått så mye som 88% på Rotten Tomatoes.Rotten Tomatoes (29.8.2010)

Den fikk blandet mottakelse av VGs anmelder som blant annet skrev: «Dimensjonering av stoff og virkemidler er så pretensiøs og utført med så kyndig hånd at det som er kunstnerisk simulert plutselig kan se ut som ekte. Det gjelder å holde seg fast. Både instruktøren og skuespillerne gjør så nydelige ting at vi kunne komme til i la oss gripe av et syn på stoffet som ikke fortjener det».VG - Film (8.10.1946, s.5) Journalist Sven Egil Omdal beskrev den i 2010 på følgende måte: «Mange filmer er laget over hvor trøstesløst livet ble etter at britene fant kull og omdannet grønne landskap til svart slum. Denne er en riktig tåreperse, som vant hele fem Oscar».Aftenbladet - Oscar på 40-tallet (18.02.2010) 

I 1990 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.

Publikum
Filmen innbrakte $6 millioner på amerikanske kinoer. Dens produksjonskostnader var på $1,25 millioner.http://www.imdb.com/title/tt0033729/business

Annet
Filmen ble ikke satt på norske kinoer før 1946, grunnet krigen.

 Rollebesetning 
 Walter Pidgeon : Mr. Gruffydd
 Maureen O’Hara : Angharad Morgan
 Anna Lee : Bronwyn
 Donald Crisp : Gwilym Morgan
 Roddy McDowall : Huw Morgan
 John Loder : Ianto Morgan
 Sara Allgood : Beth Morgan
 Barry Fitzgerald : Cyfartha
 Patric Knowles : Ivor Morgan
 Morton Lowry : Mr. Jonas Arthur Shields : Mr. Parry
 Ann E. Todd : Ceinwen
 Frederick Worlock : Dr. Richards
 Richard Fraser : Davy Morgan
 Evan S. Evans : Gwilym Morgan Jr.
 James Monks : Owen Morgan
 Rhys Williams : Dai Bando
 Lionel Pape : C. Evans
 Ethel Griffies : Mrs. Nicholas
 Marten Lamont : Iestyn Evans

 Priser 
For priser og nomineringer, se IMDb awards.

 Referanser 

 Eksterne lenker 


 Grønn var min barndoms dal  hos Reel Classics

Kategori:Oscar for beste film
Kategori:Dramafilmer fra USA
Kategori:Filmer fra 1941
Kategori:Filmer basert på bøker
Kategori:Engelskspråklige filmer
Kategori:Filmer bevart i USAs nasjonale filmregister
Kategori:Filmer lagt til Wales